钦定古今图书集成/明伦汇编/氏族典/第409卷 > 许誉卿
## 钦定古今图书集成/明伦汇编/氏族典/第409卷 > 许誉卿

按《明外史许誉卿传》：“誉卿，字公实，华亭人。万历四十
四年进士。授金华推官。天启三年，征拜吏科给事中。
杨涟劾魏忠贤，誉卿亦抗疏极论，忠贤怒甚。会逐赵
南星、高攀龙，誉卿论救，遂镌秩归。崇祯元年，起兵科
给事中。都给事中薛国观以尝附忠贤，恐京察被黜，
力讦誉卿为东林主盟，结党乱政。誉卿上疏自白，即”
自引去。七年起故官，历工科都给事中。流贼陷凤阳，
毁皇陵。誉卿痛愤，直发本兵张凤翼“固位失事”及内
阁“温体仁、王应熊玩寇速祸”之罪，帝不问誉卿在天
启时，谢陞方为文选郎。及是陞长吏部，而誉卿犹滞
垣中，以资深当擢京卿。升希体仁意，出之。南京大学
士文震孟愠语侵陞，升亦愠。适福建布政使申绍芳
欲得登莱巡抚，誉卿曾言之于陞，升遂疏攻誉卿；及
嘱绍芳事，体仁从中主之，誉卿遂削籍。国变后，薙发
为僧；久之，卒。